Amalfio krantas
Amalfio krantas (it. Costiera Amalfitana) – kranto ruožas pietiniame Sorento pusiasalio krante (Salerno provincija Pietų Italijoje). Amalfio krantas yra populiari regiono ir visos Italijos masto turizmo vieta, kasmet pritraukianti tūkstančius turistų. X–XI a. Amalfio kranto teritorijoje buvo Amalfio hercogija, kurios centras buvo Amalfis, egzistavusi kol ją 1137 m. užgrobė Pizos respublika. 1997 m. Amalfio krantas buvo įtrauktas į UNESCO Pasaulinio paveldo sąrašą kaip kultūrinis kraštovaizdis.